title: Решение (ЕС) 2017/1692 на Европейския парламент от 27 април 2017 година относно приключването на сметките на Агенцията на Европейския съюз за мрежова и информационна сигурност за финансовата 2015 година

text:
               29.9.2017

               BG

               Официален вестник на Европейския съюз

               L 252/271

         РЕШЕНИЕ (ЕС) 2017/1692 НА ЕВРОПЕЙСКИЯ ПАРЛАМЕНТ
   от 27 април 2017 година
   относно приключването на сметките на Агенцията на Европейския съюз за мрежова и информационна сигурност за финансовата 2015 година
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на Агенцията на Европейския съюз за мрежова и информационна сигурност за финансовата 2015 година,

               —

               като взе предвид доклада на Сметната палата относно годишните отчети на Агенцията на Европейския съюз за мрежова и информационна сигурност за финансовата 2015 година, придружен от отговорите на Агенцията (1),

               —

               като взе предвид декларацията за достоверност (2) относно надеждността и точността на отчетите, както и законосъобразността и редовността на свързаните с тях операции, предоставена от Сметната палата за финансовата 2015 година в съответствие с член 287 от Договора за функционирането на ЕС,

               —

               като взе предвид препоръката на Съвета от 21 февруари 2017 г. относно освобождаването от отговорност на Агенцията във връзка с изпълнението на бюджета за финансовата 2015 година (05873/2017 — C8-0062/2017),

               —

               като взе предвид член 319 от Договора за функционирането на ЕС,

               —

               като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза, и за отмяна на Регламент (ЕО, Евратом) № 1605/2002 на Съвета (3), и по-специално член 208 от него,

               —

               като взе предвид Регламент (ЕС) № 526/2013 на Европейския парламент и на Съвета от 21 май 2013 г. относно Агенцията на Европейския съюз за мрежова и информационна сигурност (ENISA) и за отмяна на Регламент (ЕО) № 460/2004 (4), и по-специално член 21 от него,

               —

               като взе предвид Делегиран регламент (ЕС) № 1271/2013 на Комисията от 30 септември 2013 г. относно рамковия Финансов регламент за органите, посочени в член 208 от Регламент (ЕС, Евратом) № 966/2012 на Европейския парламент и на Съвета (5), и по-специално член 108 от него,

               —

               като взе предвид член 94 и приложение IV към своя правилник,

               —

               като взе предвид доклада на комисията по бюджетен контрол (A8-0115/2017),

               1.

               одобрява приключването на сметките на Агенцията на Европейския съюз за мрежова и информационна сигурност за финансовата 2015 година;

               2.

               възлага на своя председател да предаде настоящото решение на изпълнителния директор на Агенцията на Европейския съюз за мрежова и информационна сигурност, на Съвета, Комисията и Сметната палата и да осигури публикуването му в Официален вестник на Европейския съюз (серия L).

            Председател

         Antonio TAJANI

            Генерален секретар

         Klaus WELLE

      (1)  ОВ C 449, 1.12.2016 г., стр. 138.

      (2)  Вж. бележка под линия 1.

      (3)  ОВ L 298, 26.10.2012 г., стр. 1.

      (4)  ОВ L 165, 18.6.2013 г., стр. 41.

      (5)  ОВ L 328, 7.12.2013 г., стр. 42.


title: Решение на Съвета от 6 декември 2001 година за разработване на второ поколение Шенгенска информационна система (ШИС II)

text:
Важна правна забележка

|

32001D0886

Официален вестник n° L 328 , 13/12/2001 стр. 0001 - 0003 специално чешко издание глава 19 том 04 стр. 174  - 176 специално испанско издание глава 19 том 04 стр. 174  - 176 специално унгарско издание глава 19 том 04 стр. 174  - 176 специално литвийско издание глава 19 том 04 стр. 174  - 176 LV.ES глава 19 том 04 стр. 174  - 176 MT.ES глава 19 том 04 стр. 174  - 176 PL.ES глава 19 том 04 стр. 174  - 176 SK.ES глава 19 том 04 стр. 174  - 176 специално словенско издание глава 19 том 04 стр. 174  - 176

		20011206Решение на Съветаот 6 декември 2001 годиназа разработване на второ поколение Шенгенска информационна система (ШИС II)(2001/886/ПВР)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за Европейския съюз, и по-специално член 30, параграф 1, букви а) и б), член 31, букви а) и б) и член 34, параграф 2, буква в) от него,като взе предвид инициативата на Кралство Белгия и Кралство Швеция [1],като взе предвид становището на Европейския парламент [2],като има предвид, че:(1) Шенгенската информационна система, която е създадена съгласно разпоредбите на дял IV от Конвенцията от 1990 г. за прилагане на Споразумението от Шенген от 14 юни 1985 г. относно постепенното премахване на проверките по общите граници, наричана по-долу "Шенгенската конвенция от 1990 г.", представлява основно средство за прилагане на разпоредбите на достиженията на правото от Шенген, интегрирано в рамката на Европейския съюз.(2) Шенгенската информационна система в своята настояща форма има капацитет да обслужва не повече от 18 участващи държави. Понастоящем тя функционира в 13 държави-членки и 2 други държави (Исландия и Норвегия) и ще започне да функционира в Обединеното кралство и Ирландия в близко бъдеще. Обаче тя не е била конструирана така, че да обслужва увеличаващия се брой на държавите-членки на Европейския съюз след разширяването му.(3) Поради тази причина и за да бъдат използвани последните достижения в областта на информационните технологии, и за да се разреши въвеждането на нови функции, е необходимо да се разработи второ поколение Шенгенска информационна система (ШИС II), както вече бе съобщено чрез Решение SCH/Com-ex (97) 24 на Изпълнителния комитет от 7 октомври 1997 г. [3].(4) Разходите за разработването на ШИС II следва да бъдат отчислени от бюджета на Европейския съюз в съответствие със заключенията по този въпрос на Съвета от 29 май 2001 г. Настоящото решение представлява, заедно с Регламент (ЕО) № 2424/2001 на Съвета от 6 декември 2001 г. за разработване на второ поколение Шенгенска информационна система (ШИС II) [4], необходимата законодателна база за разрешаване на включването в бюджета на Съюза на необходимите средства за разработване на ШИС II и изпълнението на тази част от бюджета.(5) Законодателната база се състои от две части: настоящото решение, основано на член 30, параграф 1, букви а) и б), член 31, букви а) и б) и член 34, параграф 2, буква в) от Договора за Европейския съюз и регламента на Съвета, основан на член 66 (…) от Договора за създаване на Европейската общност. Причината за това е, че както е посочено в член 92 от Шенгенската конвенция от 1990 г., Шенгенската информационна система следва да даде възможност на органите, избрани от държавите-членки чрез автоматизирана процедура за търсене, да имат достъп до сигнали за лица и собственост за целите на гранични проверки и други полицейски и митнически проверки, провеждани в страната в съответствие с националното право, както и с цел издаване на визи, разрешения за пребиваване и администриране на законодателството за чуждите граждани в контекста на прилагането на разпоредбите на достиженията на правото от Шенген, свързани с движението на хора.(6) Фактът, че законодателната база, необходима за разрешаване на разработката на ШИС II, финансирана от бюджета на Съюза, се състои от два отделни инструмента, не засяга принципа, че Шенгенската информационна система представлява и ще продължава да представлява единна интегрирана информационна система и че ШИС II следва да бъде разработена като такава.(7) Настоящото решение не засяга приемането в бъдеще на необходимото законодателство, описващо в подробности функционирането и използването на ШИС II като, но не ограничено до, правилата, определящи категориите от данни, които следва да бъдат въведени в системата, целите, за които те следва да бъдат въведени, и критериите за тяхното въвеждане, правилата, свързани със съдържанието на ШИС II записи, включително отговорността за тяхната истинност, правилата за срока на сигнала, връзките между сигналите и съотносимостта между сигналите, правилата за достъп до данните на ШИС II и правилата за защита на личните данни и техния контрол.(8) Настоящото решение определя процедурите за предприемане на мерки, необходими за изпълнението му, които отразяват съответните разпоредби на Регламент (ЕО) № 2424/2001, за да гарантират, че ще съществува единен въвеждащ процес за разработка на ШИС II като цяло.(9) Настоящото решение съставлява развитие на разпоредбите на достиженията на правото на ЕС от Шенген, които попадат в областта, посочена в член 1, буква Ж от Решение 1999/437/ЕО на Съвета от 17 май 1999 г. относно някои разпоредби за прилагане на Споразумението, сключено между Съвета на Европейския съюз и Република Исландия и Кралство Норвегия за асоцииране на тези две държави при въвеждането, прилагането и развитието на достиженията на правото от Шенген [5] и член 8, параграф 2 от Решение 2000/365/ЕО на Съвета относно искането на Обединеното кралство Великобритания и Северна Ирландия да участва в някои разпоредби от достиженията на правото от Шенген [6].(10) Следва да се въведе разпоредба за разрешаване на представителите на Исландия и Норвегия да бъдат асоциирани към работата на комитетите, подпомагащи Комисията при упражняване на нейните изпълнителни правомощия. Такава разпоредба е обмисляна в размяната на писма между Общността и Исландия и Норвегия, приложени към горепосоченото споразумение за асоцииране.(11) Настоящото решение не засяга разпоредбите за частичното участие на Обединеното кралство в достиженията на правото от Шенген, определено от Съвета в Решение 2000/365/ЕО,РЕШИ:Член 1Шенгенската информационна система, създадена съгласно разпоредбите на дял IV от Шенгенската конвенция от 1990 г., се заменя от нова система, Шенгенска информационна система II (ШИС II), която позволява новите държави-членки да бъдат интегрирани в системата.Член 2ШИС II, която следва да бъде единна интегрирана система, се разработва от Комисията, в съответствие с процедурите, установени в настоящото решение.Член 3Мерките, необходими за разработване на ШИС II, се приемат в съответствие с процедурата за управление, посочена в член 5, когато се отнасят до въпроси, различни от тези, включени в член 4.Член 4Мерките, необходими за разработване на ШИС II, свързани със следните въпроси, се предприемат в съответствие с регулаторната процедура, посочена в член 6:а) конструирането на физическата архитектура на системата, включително нейната комуникационна мрежа;б) техническите аспекти, които имат отношение към защитата на личните данни;в) техническите аспекти, които имат сериозно финансово отражение върху бюджетите на държавите-членки или които имат сериозно техническо отражение върху националните системи на държавите-членки;г) разработките на защитните изисквания.Член 51. Когато се прави позоваване на настоящия член, Комисията се подпомага от управителен комитет, съставен от представители на държавите-членки и председателстван от представителя на Комисията.2. Комитетът прима свой процедурен правилник по предложение на председателя въз основа на стандартните процедурни правилници, които са публикувани в Официален вестник на Европейските общности.3. Представителят на Комисията представя пред комитета проект на мерките, които следва да се предприемат. Комитетът изразява своето становище относно проекта в срок, който председателят може да определи в зависимост от неотложността на въпроса. Становището се приема с мнозинството, предвидено в член 205, параграф 2 от Договора за създаване на Европейската общност в случай на решения, които Съветът следва да приеме по предложение на Комисията. Гласовете на представителите на държавите-членки в рамките на комитета се претеглят по начина, определен в посочения член. Председателят не гласува.4. Комисията приема мерките, които се прилагат незабавно. Все пак, ако тези мерки не са в съответствие със становището на комитета, те се съобщават от Комисията до Съвета незабавно. В такъв случай Комисията може да отложи прилагането на мерките за срок от два месеца от датата на такова съобщение.5. Съветът, като действа с квалифицирано мнозинство, може да вземе различно решение в рамките на срока, предвиден в параграф 4.Член 61. Когато се прави позоваване на настоящия член, Комисията се подпомага от регулаторен комитет, съставен от представители на държавите-членки и председателстван от представителя на Комисията.2. Комитетът приема свой процедурен правилник по предложение на председателя въз основа на стандартните процедурни правилници, публикувани в Официален вестник на Европейските общности.3. Представителят на Комисията представя пред комитета проект на мерките, които следва да се предприемат. Комитетът изразява своето становище относно проекта в срок, който се определя от председателя в зависимост от неотложността на въпроса. Становището се приема с мнозинството, предвидено в член 205, параграф 2 от Договора за създаване на Европейската общност в случай на решения, които Съветът следва да приеме по предложение на Комисията. Гласовете на представителите на държавите-членки в рамките на комитета се претеглят по начина, определен в посочения член. Председателят не гласува.4. Комисията приема предвидените мерките, ако те са в съответствие със становището на комитета.5. Ако предвидените мерки не са в съответствие със становището на комитета или няма становище, Комисията незабавно изпраща до Съвета предложение, свързано с мерките, които следва да бъдат предприети, и информира за това Европейския парламент.6. Съветът решава с квалифицирано мнозинство по предложението в рамките на два месеца от датата на изпращането до Съвета.Ако в рамките на този срок Съветът е посочил с квалифицирано мнозинство, че той се противопоставя на предложението, Комисията го преразглежда. Тя може да изпрати измененото предложение до Съвета, да препрати своето предложение или да представи законодателно предложение.Ако след изтичане на този период Съветът нито е приел предложения акт за прилагане, нито е посочил, че се противопоставя на предложението за мерки за прилагане, предложеният акт за прилагане се приема от Комисията.Член 7Настоящото решение влиза в сила в деня след публикуването му в Официален вестник.Срокът на действие на настоящото решение изтича на 31 декември 2006 г.Съставено в Брюксел на 6 декември 2001 година.За СъветаПредседателM. Verwilghen[1] ОВ С 183, 29.6.2001 г., стр. 14.[2] Становище от 23 октомври 2001 г. (все още непубликувано в Официален вестник).[3] ОВ L 239, 22.9.2000 г., стр. 442.[4] ОВ L 328, 13.12.2001 г., стр. 4.[5] ОВ L 176, 10.7.1999 г., стр. 31.[6] ОВ L 131, 1.6.2000 г., стр. 43.--------------------------------------------------


title: 2010/773/ЕС: Решение на Европейската централна банка от 25 ноември 2010 година относно процедурата по акредитация за качество на производителите на евробанкноти (ЕЦБ/2010/22)

text:
               15.12.2010

               BG

               Официален вестник на Европейския съюз

               L 330/14

         РЕШЕНИЕ НА ЕВРОПЕЙСКАТА ЦЕНТРАЛНА БАНКА
   от 25 ноември 2010 година
   относно процедурата по акредитация за качество на производителите на евробанкноти
   (ЕЦБ/2010/22)
   (2010/773/ЕС)
   УПРАВИТЕЛНИЯТ СЪВЕТ НА ЕВРОПЕЙСКАТА ЦЕНТРАЛНА БАНКА,
   като взе предвид Договора за функционирането на Европейския съюз, и по-специално член 128, параграф 1 от него,
   като взе предвид Устава на Европейската система на централните банки и на Европейската централна банка (наричан по-долу „Устава на ЕСЦБ“) и по-специално член 16 от него,
   като има предвид, че:

               (1)

               Член 128, параграф 1 от Договора и член 16 от Устава на ЕСЦБ предоставят на Европейската централна банка (ЕЦБ) изключителното право да разрешава емитирането на евробанкноти в рамките на Съюза. Това право включва правомощието да предприема мерки за защита на сигурността на евробанкнотите като платежно средство.

               (2)

               Произвеждането на евробанкноти и суровини за евробанкноти съгласно идентични критерии за качество е от първостепенно значение за гарантиране на тяхното качество, независимо къде са произведени.

               (3)

               Поради това следва да се създаде процедура по акредитация за качество, за да се осигури, че само производителите, отговарящи на минималните изисквания за качество, биват акредитирани да произвеждат евробанкноти и суровини за евробанкноти,

         ПРИЕ НАСТОЯЩОТО РЕШЕНИЕ:
   РАЗДЕЛ I

      ОБЩИ РАЗПОРЕДБИ

   Член 1
   Определения
   За целите на настоящото решение:

               а)

               „акредитация за качество“ е статутът, чиито обхват е посочен в членове 3 и 4, който се предоставя от ЕЦБ на производител и потвърждава, че производителят отговаря на изискванията за качество;

               б)

               „дейност по производство на евробанкноти“ е производството на евробанкноти или на всякакви други суровини за евробанкноти;

               в)

               „производител“ е лице, което участва или желае да участва в дейност по производство на евробанкноти;

               г)

               „място на производство“ е всяко помещение, което производителят използва или желае да използва за дейност по производство на евробанкноти;

               д)

               „изисквания за качество“ са отделно установени от ЕЦБ материални правила, които желаещите да получат акредитация за качество производители са задължени да спазват;

               е)

               „мерки за качество“ са мерките, взети от производителя в мястото на производство за съответствие с изискванията за качество;

               ж)

               „сертифициращ орган“ е независим сертифициращ орган, който оценява системите за управление на качество на производителите, и на който е възложено да удостоверява изпълнението от производителя на изискванията на серията от стандарти по ISO 9001;

               з)

               „суровини за евробанкноти“ са хартията, мастилото, фолиото и нишката, използвани за производството на евробанкноти;

               и)

               „евроматериали за сигурност“ и „дейност по сигурността на еврото“ имат значението, дадено им в Решение ЕЦБ/2008/3 от 15 май 2008 г. относно процедурите по акредитация за сигурност на производителите на евроматериали за сигурност за евробанкноти (1);

               й)

               „работен за ЕЦБ ден“ е ден от понеделник до петък, без официалните празници за ЕЦБ;

               к)

               „НЦБ“ е националната централна банка на държава-членка, чиято парична единица е еврото;

               л)

               „предварителен въпросник“ е образец, който се използва от екипа за одит на качеството за събиране на информация от производител относно характеристиките на мястото на производство и относно извършените след последния одит на качеството изменения на мерките за качество.

         Член 2
   Основни принципи
   1.   Производител подава заявление и получава акредитация за качество от ЕЦБ преди да започне или продължи дейността си по производство на евробанкноти.
   2.   Акредитиран производител може само да извършва дейност по производство на евробанкноти в местата на производство, за които е получил акредитация за качество съгласно настоящото решение.
   3.   Изискванията на ЕЦБ по отношение на акредитацията за качество представляват минимални изисквания. Производителите могат да приемат и прилагат по-строги критерии за качество, които се установяват в техния план за качество, съгласно изискванията за качество.
   4.   Изпълнителният съвет е компетентен да взима всички решения, свързани с акредитацията за качество на производителя, като отчита възгледите на Комитета за банкноти, и информира Управителния съвет за тези решения.
   5.   Всички разходи и свързани загуби, които производителят търпи във връзка с прилагането на настоящото решение, се поемат от производителя.
   6.   Разпоредбите на настоящото решение не засягат пълните или временните акредитации за качество, предоставени преди влизането в сила на настоящото решение.
   Член 3
   Пълна акредитация за качество
   1.   Производител може да извършва дейност по производство на евробанкноти, само ако ЕЦБ му предостави пълна акредитация за качество за тази дейност.
   2.   На производител може да бъде предоставена пълна акредитация за качество за дейност по производство на евробанкноти, при условие че изпълнява всички следващи условия:

               а)

               участвал е в дейност по производство на евробанкноти през 24-те месеца, предхождащи заявлението за пълна акредитация за качество, или му е предоставена временна акредитация за качество, съгласно член 4, и е започнал дейност по производство на евробанкноти в съответствие с член 10, параграф 3;

               б)

               отговаря на серията от стандарти за управление на качеството по ISO 9001 в дадено място на производство за определена дейност по производство на евробанкноти и сертифициращ орган е издал сертификат за това;

               в)

               отговаря на изискванията за качество в горепосоченото място на производство за горепосочената дейност по производство на евробанкноти;

               г)

               има пълна акредитация за сигурност в горепосоченото място на производство за горепосочената дейност по сигурността на еврото, съгласно Решение ЕЦБ/2008/3, ако произвежда евроматериали за сигурност;

               д)

               мястото му на производство е разположено в държава-членка, ако е той е печатница; и

               е)

               мястото му на производство е разположено в държава-членка или в държава-членка на Европейската асоциация за свободна търговия (ЕАСТ), ако той не е печатница.

         3.   В отделни случаи Изпълнителният съвет може да освобождава от задължението за месторазположение, определено в букви д) и е), като взима предвид становището на Комитета за банкноти. Управителният съвет бива уведомяван своевременно за всяко такова решение. Изпълнителният съвет следва всяко решение на Управителния съвет по този въпрос.
   4.   Пълна акредитация за качество се предоставя на производител за 24 месеца, освен ако не следва друго от решение, взето по членове 15, 16 или 17. Пълната акредитация за качество може да бъде подновена на всеки 24 месеца.
   5.   Изисква се предварително писмено съгласие на ЕЦБ, за да може акредитиран производител да аутсорсва производството на евробанкноти или суровини за евробанкноти в друго място на производство или на трети лица, включително на негови дъщерни и свързани дружества.
   Член 4
   Временна акредитация за качество
   1.   Ако производител не е участвал в дейност по производство на евробанкноти през 24-те месеца, предхождащи заявлението за пълна акредитация за качество, както е посочено в член 3, параграф 2, буква а), може да му бъде предоставена временна акредитация за качество за планирана дейност по производство на евробанкноти.
   2.   На производител може да бъде предоставена временна акредитация за качество за планирана дейност по производство на евробанкноти, при условие че изпълнява всички следващи условия:

               а)

               отговаря на серията от стандарти за управление на качеството по ISO 9001, в дадено място на производство за планирана дейност по производство на евробанкноти и сертифициращ орган е издал сертификат за това;

               б)

               въвел е процедурите и необходимата инфраструктура за съответствие с изискванията за качество в горепосоченото място на производство за горепосочената дейност по производство на евробанкноти;

               в)

               предоставена му е акредитация за сигурност в горепосоченото място на производство за планирана дейност по сигурността на еврото, съгласно Решение ЕЦБ/2008/3, ако планира да произвежда евроматериали за сигурност;

               г)

               мястото му на производство е разположено в държава-членка, ако е той е печатница; и

               д)

               мястото му на производство е разположено в държава-членка или държава-членка на ЕАСТ, ако той не е печатница.

         3.   Временната акредитация за качество се предоставя на производител за една година, освен ако не следва друго от решение, взето по членове 15, 16 или 17. Ако производителят участва в търг за, или му е възложено извършването на дейност по производство на евробанкноти в рамките на този период, неговата временна акредитация за качество може да бъде удължена, когато е необходимо, докато ЕЦБ вземе решение дали да му предостави пълна акредитация за качество.
   РАЗДЕЛ II

      ПРОЦЕДУРА ЗА ПЪЛНА АКРЕДИТАЦИЯ ЗА КАЧЕСТВО

   Член 5
   Заявление за откриване на процедура и назначаване на екип за одит на качеството
   1.   Без да се засяга член 2, параграф 6, производител с временна акредитация за качество за планирана дейност по производство на евробанкноти, който желае да извършва тази дейност, или който е извършвал дейност по производство на евробанкноти през последните 24 месеца и желае да продължи да извършва тази дейност, отправя писмено заявление до ЕЦБ за откриване на процедурата по пълна акредитация за качество. Заявлението съдържа следното:

               а)

               посочване на мястото на производство, неговото разположение и дейността по производство на евробанкноти, за която производителят желае пълна акредитация за качество;

               б)

               информация относно извършваната дейност по производство на евробанкноти;

               в)

               копие на сертификата, посочен в член 3, параграф 2, буква б).

         2.   ЕЦБ проверява дали производителят отговаря на установените в параграф 1 изисквания и информира производителя за резултата от тази оценка в срок от 30 работни за ЕЦБ дни от датата на получаване на заявлението за откриване на процедурата. ЕЦБ може да удължи еднократно този срок с писмено съобщение до производителя. При извършване на тази оценка, ЕЦБ може да поиска допълнителна информация от производителя по отношение на изброените в параграф 1 изисквания. Ако ЕЦБ поиска допълнителна информация, тя уведомява производителя за резултата от оценката в рамките на 20 работни за ЕЦБ дни от датата на получаване на допълнителната информация. ЕЦБ може да постигне съгласие с производителя за удължаване на сроковете, които са посочени в настоящия параграф.
   3.   В случай на положителна оценка, ЕЦБ информира производителя, че ще бъде извършен одит на качеството в помещенията на производителя. ЕЦБ назначава екип за одит на качеството, който е съставен от експерти от ЕЦБ и НЦБ. При тези назначавания се избягва конфликт на интереси. Ако възникне конфликт на интереси след назначението, ЕЦБ незабавно замества съответния експерт с експерт, който не се намира в конфликт на интереси.
   4.   ЕЦБ отхвърля заявлението за откриване на процедура и информира писмено производителя относно решението си за това и относно мотивите, ако се прилага някое от следното:

               а)

               производителят не е предоставил информацията, изискуема съгласно параграф 1;

               б)

               производителят не е предоставил допълнителната информация, поискана от ЕЦБ съгласно параграф 2, в рамките на взаимно договорен разумен срок;

               в)

               ЕЦБ е отменила пълната акредитация за качество на производителя и посоченият в решението за отмяна срок на забрана за подаване на ново заявление не е изтекъл;

               г)

               разположението на мястото на производство не отговаря на изискванията, установени в член 3, параграф 2, буква д) или е);

               д)

               производителят произвежда евроматериали за сигурност и ЕЦБ не е предоставила акредитация за сигурност, както е посочено в член 3, параграф 2, буква г).

         5.   Ако акредитиран производител желае да му бъде подновена акредитацията за качество, и ако кандидатства отново за пълна акредитация за качество преди датата, установена в съответствие с член 7, параграф 2, буква в), неговата акредитация за качество остава валидна докато ЕЦБ вземе решение по член 7, параграф 1.
   Член 6
   Одит на качеството
   1.   Одитът на качеството започва на датата, която е взаимно договорена между производителя и ЕЦБ. Ако производителят е печатница, одитът на качеството се извършва по време на производството на евробанкноти.
   2.   Най-късно две седмици преди одита на качеството, ЕЦБ предоставя на производителя предварителен въпросник, който той попълва и изпраща обратно на ЕЦБ поне една седмица преди одита на качеството.
   3.   Одитът на качеството се извършва в мястото на производство, за което производителят желае акредитация за качество.
   4.   Екипът за одит на качеството оценява дали мерките за качество на производителя съответстват на изискванията за качество. Ако производителят предлага подобрения за съответствие с изискванията за качество, акредитация за качество не се предоставя, докато тези подобрения не бъдат въведени. Екипът за одит на качеството може да извърши последващ одит на качеството, за да провери дали мерките за качество, в резултат на тези подобрения, съответстват на изискванията за качество, преди да изпрати на производителя проекта на доклад от одита, посочен в параграф 6.
   5.   При завършване на одита на качеството и, ако е приложимо, на последващия одит на качеството, екипът за одит на качеството излага констатациите си в предварително резюме, преди напускане на мястото на производство, заедно с несъответствията с изискванията за качество и предложените от производителя подобрения, които се съгласуват и подписват както от екипа за одит на качеството, така и от производителя.
   6.   Екипът за одит на качеството изготвя проект на доклад от одита въз основа на предварителното резюме. Този доклад съдържа по-специално данни за:

               а)

               съществуващите мерки за качество в мястото на производство, които отговарят на изискванията за качество;

               б)

               всяко констатирано от екипа за одит на качеството несъответствие с изискванията за качество;

               в)

               всички действия, предприети от производителя по време на одита на качеството;

               г)

               всички предложени от производителя подобрения и, ако е извършен последващ одит на качеството, оценката на екипа за одит на качеството дали тези подобрения са били осъществени;

               д)

               оценката на екипа за одит на качеството дали да бъде предоставена пълна акредитация за качество.

         7.   Проектът на доклад от одита се изпраща на производителя в срок от 30 работни за ЕЦБ дни от датата на приключването на одита на качеството или на последващия одит на качеството, ако е приложимо. Производителят може да направи коментари по проекта на доклад от одита в рамките на 30 работни за ЕЦБ дни от получаването му. ЕЦБ оформя проекта на доклад от одита, като взема предвид коментарите на производителя преди да вземе решение по член 7. ЕЦБ може да постигне съгласие с производителя за удължаване на сроковете, които са посочени в настоящия параграф.
   8.   Независимо от разпоредбите на настоящия член, в случая на свързан с качеството проблем, който засяга качеството на евробанкнотите или на суровините за евробанкноти, ЕЦБ може да назначи извънреден одит на качеството, за да проучи въпроса. Прилагат се съответно параграфи от 5 до 7.
   Член 7
   Решение за пълна акредитация за качество
   1.   ЕЦБ съобщава писмено на производителя решението си по заявлението за пълна акредитация за качество в срок от 30 работни за ЕЦБ дни от получаване на коментарите на производителя по проекта на доклад от одита или от изтичането на срока за предоставяне на такива коментари.
   2.   В случай на положително решение, ЕЦБ предоставя на производителя пълна акредитация за качество. Решението посочва ясно:

               а)

               производителя;

               б)

               дейността по производство на евробанкноти и мястото на производство, за които се предоставя пълна акредитация за качество;

               в)

               датата, на която изтича пълната акредитация за качество;

               г)

               особените условия във връзка с букви от а) до в).

         Решението се основава на информацията, изложена в окончателния доклад от одита, който се прилага към решението.
   3.   Ако на производителя не бъде предоставена пълна акредитация за качество, ЕЦБ посочва мотивите, и производителят може да стартира процедура по преразглеждане, установена в член 18.
   РАЗДЕЛ III

      ПРОЦЕДУРА ЗА ВРЕМЕННА АКРЕДИТАЦИЯ ЗА КАЧЕСТВО

   Член 8
   Заявление за откриване на процедура и назначаване на екип за предварителен одит на качеството
   1.   Когато производител:

               i)

               не е извършвал дейност по производство на евробанкноти през 24-те месеца, предхождащи заявлението за временна акредитация за качество; или

               ii)

               не е извършвал някоя дейност по производство на евробанкноти, но от когото НЦБ или печатница е поискала да започне дейност по производство на евробанкноти,

         той отправя писмено заявление до ЕЦБ за откриване на процедура за временна акредитация за качество.
   Заявлението съдържа следното:

               а)

               посочване на мястото на производство, неговото разположение и дейността по производство на евробанкноти, за която производителят желае временна акредитация за качество;

               б)

               информация относно дейността по производство на евробанкноти, която ще се извършва;

               в)

               копие на сертификата, посочен в член 4, параграф 2, буква а).

         2.   Производител, чиято временна акредитация за качество е изтекла, може да кандидатства за нова временна акредитация за качество. Освен информацията, която се изисква по параграф 1, производителят посочва в писменото заявление до ЕЦБ причините, поради които а) не е участвал в търг за, или б) не му е възложено извършването на дейност по производство на евробанкноти, както е посочено в член 4, параграф 3.
   3.   ЕЦБ проверява дали производителят отговаря на установените в параграфи 1 и 2 изисквания и информира производителя за резултата от тази оценка в срок от 30 работни за ЕЦБ дни от датата на получаване на заявлението за откриване на процедурата. ЕЦБ може да удължи еднократно този срок с писмено съобщение до производителя. При извършване на тази оценка, ЕЦБ може да поиска допълнителна информация от производителя по отношение на изброените в параграфи 1 и 2 изисквания. Ако ЕЦБ поиска допълнителна информация, тя уведомява производителя за резултата от оценката в рамките на 20 работни за ЕЦБ дни от датата на получаване на допълнителната информация. ЕЦБ може да постигне съгласие с производителя за удължаване на сроковете, които са посочени в настоящия параграф.
   4.   В случай на положителна оценка, ЕЦБ информира производителя, че ще бъде извършен предварителен одит на качеството в помещенията на производителя. Екипът за предварителен одит на качеството се назначава съгласно член 5, параграф 3.
   5.   ЕЦБ отхвърля заявлението за откриване на процедура и информира писмено производителя за отхвърлянето и мотивите, ако се прилага някое от следното:

               а)

               производителят не е предоставил информацията, изискуема съгласно параграфи 1 и 2;

               б)

               производителят не е предоставил допълнителната информация, поискана от ЕЦБ съгласно параграф 3, в рамките на взаимно договорен разумен срок;

               в)

               ЕЦБ е отменила неговата временна или пълна акредитация за качество и посоченият в решението за отмяна срок на забрана за подаване на ново заявление не е изтекъл;

               г)

               разположението на мястото на производство не отговаря на изискванията, установени в член 4, параграф 2, букви г) и д);

               д)

               производителят планира да произвежда евроматериали за сигурност и ЕЦБ не му е предоставила акредитация за сигурност, както е посочено в член 4, параграф 2, буква в).

         6.   При условията на параграф 2, ако акредитиран производител желае да му бъде подновена акредитацията за качество, и ако кандидатства отново за временна акредитация за качество преди датата, установена в съответствие с член 10, параграф 2, буква в), неговата акредитация за качество остава валидна докато ЕЦБ вземе решение по член 10, параграф 1.
   Член 9
   Предварителен одит на качеството
   1.   Предварителният одит на качеството започва на датата, която е взаимно договорена между производителя и ЕЦБ.
   2.   Предварителният одит на качеството се извършва в мястото на производство, за което производителят желае акредитация за качество.
   3.   Екипът за предварителен одит на качеството оценява дали мерките за качество, които производителят е въвел ще отговарят на изискванията за качество от момента на започване на дейност по производство на евробанкноти от производителя.
   4.   Екипът за предварителен одит на качеството излага констатациите си в проект на доклад от предварителния одит. Проектът на доклад от предварителния одит съдържа по-специално данни за следното:

               а)

               съществуващите вече мерки за качество в мястото на производство, които отговарят на изискванията за качество;

               б)

               мерките за качество, които все още е необходимо да бъдат въведени от производителя, за да отговаря на изискванията за качество;

               в)

               оценката на екипа за предварителен одит на качеството дали да се предостави временна акредитация за качество.

         5.   Проектът на доклад от предварителния одит се изпраща на производителя в срок от 30 работни за ЕЦБ дни от датата на приключване на предварителния одит на качеството. Производителят може да направи коментари в рамките на 30 работни за ЕЦБ дни от получаването на проекта на доклад от предварителния одит. ЕЦБ оформя проекта на доклад от предварителния одит, като взема предвид коментарите на производителя преди да вземе решение по член 10. ЕЦБ може да постигне съгласие с производителя за удължаване на сроковете, които са посочени в настоящия параграф.
   Член 10
   Решение за временна акредитация за качество
   1.   ЕЦБ съобщава писмено на производителя решението си по заявлението за временна акредитация за качество в срок от 30 работни за ЕЦБ дни от получаване на коментарите на производителя по проекта на доклад от предварителния одит или от изтичането на срока за предоставяне на такива коментари.
   2.   В случай на положително решение ЕЦБ предоставя на производителя временна акредитация за качество. Решението на ЕЦБ посочва ясно:

               а)

               производителя;

               б)

               дейността по производство на евробанкноти и мястото на производство, за които се предоставя временна акредитация за качество;

               в)

               датата, на която изтича временната акредитация за качество;

               г)

               особените условия във връзка с букви от а) до в).

         Решението се основава на информацията, изложена в окончателния доклад от предварителния одит по член 9, параграф 5, който се прилага към решението.
   3.   Производител, на който е предоставена временна акредитация за качество може да участва в търг за, или да му бъде възложено, извършването на дейност по производство на евробанкноти. Със започването на дейност по производство на евробанкноти, производителят незабавно отправя писмено заявление до ЕЦБ за откриване на процедура по пълна акредитация за качество съгласно раздел II. Посоченият в член 6 одит на качеството започва не по-късно от 12 месеца от датата, на която на производителя е предоставена временна акредитация за качество.
   4.   ЕЦБ излага мотивите си за непредоставяне на временна акредитация за качество. Производителят може да стартира процедурата по преразглеждане, установена в член 18.
   РАЗДЕЛ IV

      ПРОДЪЛЖАВАЩИ ЗАДЪЛЖЕНИЯ

   Член 11
   Продължаващи задължения на производителите с акредитация за качество и на ЕЦБ
   1.   Акредитираният производител предоставя на ЕЦБ, за съответното място на производство, копие от сертификата за неговата система за управление на качеството при всяко подновяване на първоначалния сертификат, посочен в член 3, параграф 2, буква б) и член 4, параграф 2, буква а).
   2.   Акредитираният производител информира ЕЦБ писмено и без ненужно забавяне за следното:

               а)

               започването на процедура по неговата ликвидация или преобразуване или на всяка аналогична процедура;

               б)

               назначаването на ликвидатор, синдик, администратор или друго подобно длъжностно лице;

               в)

               намерението си да включи трети лица в дейността по производство на евробанкноти, включително чрез възлагане на подизпълнение;

               г)

               извършените промени след предоставяне на акредитацията за качеството, които засягат или могат да засегнат изпълнението на изискванията за акредитация за качество;

               д)

               промяна в контрола на производителя, настъпила в резултат на промяна на неговата схема на собственост или поради друга причина.

         3.   Акредитираният производител е задължен да пази поверителността на изискванията за качество.
   4.   ЕЦБ уведомява акредитираните производители за всяко актуализиране на изискванията за качество.
   РАЗДЕЛ V

      ПОСЛЕДИЦИ ПРИ НЕСЪОТВЕТСТВИЕ

   Член 12
   Процедура за вземане на решения
   1.   При извършване на забележки или вземане на решение по членове от 14 до 17 ЕЦБ:

               а)

               оценява несъответствието, като взема предвид доклада от (предварителния) одит; и

               б)

               писмено уведомява производителя за извършените забележки или за взетото решение в срок от 30 работни за ЕЦБ дни от получаване на коментарите на производителя по проекта на доклад от (предварителния) одит, като посочва: i) несъответствието; ii) мястото на производство и дейността по производство на евробанкноти, за които се отнася забележката или решението; iii) датата на забележката или датата, на която решението ще влезе в сила; и iv) основанията за забележката или решението.

         2.   Във всички случаи, когато ЕЦБ извършва забележка или взима решение по членове от 14 до 17, те са пропорционални на сериозността на несъответствието. ЕЦБ информира НЦБ и всички производители за извършената забележка или взето решение, за техния обхват и продължителност. Тя посочва също, че НЦБ ще бъдат уведомени за всяка промяна в статута на нередовния производител.
   Член 13
   Случаи на несъответствие
   1.   Несъответствието на производител с изискванията за качество, с другите изисквания за акредитация за качество или със задълженията по член 11 се класифицират от екипа за (предварителен) одит на качеството в една от категориите, посочени в параграфи от 2 до 5.
   2.   Несъответствие, за което екипът за (предварителен) одит на качеството счита, че има непосредствено и сериозно въздействие върху качеството на производството на евробанкноти или на суровини за евробанкноти от производителя, се определя като значително несъответствие и ЕЦБ взима решение съгласно член 16.
   3.   Несъответствие, за което екипът за (предварителен) одит на качеството счита, че няма непосредствено и сериозно въздействие върху качеството на производството на евробанкноти или на суровини за евробанкноти от производителя, но може да има пряк отрицателен ефект върху качеството на тази продукция, се определя като обикновено несъответствие и ЕЦБ взима решение съгласно член 15.
   4.   Несъответствие, за което екипът за (предварителен) одит на качеството счита, че няма пряк отрицателен ефект върху качеството на производството на евробанкноти или суровини за евробанкноти от производителя, но което подлежи на отстраняване преди следващия одит на качеството, се отбелязва в доклада от (предварителния) одит като забележка и ЕЦБ извършва писмена забележка, съгласно член 14.
   5.   Несъответствие, което не е от посочените в параграфи от 2 до 4 видове, се отбелязва в доклада от (предварителния) одит като бележка и не води до допълнителни действия по членове от 14 до 17.
   Член 14
   Писмена забележка
   1.   ЕЦБ извършва писмена забележка към производителя в случай на несъответствие от вида, посочен в член 13, параграф 4, която може да бъде включена в доклада от (предварителния) одит.
   2.   В писмената забележка се посочва, че ако несъответствието не е отстранено при извършване на следващия (предварителен) одит, ЕЦБ взима решение по член 15.
   Член 15
   Коригиращи мерки и временно спиране на акредитацията за качество във връзка с нови поръчки
   Ако е констатирано несъответствие от вида по член 13, параграф 3, но производителят може да докаже, че е в състояние да поправи несъответствието, ЕЦБ взима решение, с което:

               а)

               установява, консултирайки се с производителя, срок за отстраняване на несъответствието от производителя;

               б)

               отбелязва, че производителят не може да приема нови поръчки за съответната дейност по производство на евробанкноти, включително участие в съответните тръжни процедури, ако несъответствието не е било отстранено при изтичане на срока, посочен в буква а).

         Член 16
   Временно спиране на дейност по производството на евробанкноти
   1.   Ако е констатирано несъответствие по член 13, параграф 2, екипът за (предварителен) одит на качеството може да препоръча на ЕЦБ временно да спре дейността по производство на евробанкноти, с незабавно действие, до отстраняване на несъответствието. Производителят предоставя на екипа за (предварителен) одит на качеството информация относно други производители, които биха могли да бъдат засегнати в качеството им на клиенти или доставчици от временното спиране.
   2.   Възможно най-скоро след влизане в сила на временното спиране по параграф 1, екипът за (предварителен) одит на качеството извършва оценка при последващ одит на качеството дали несъответствието е отстранено. Ако екипът за (предварителен) одит на качеството реши, че несъответствието е отстранено, ЕЦБ отменя временното спиране. Ако производителят не поправи несъответствието, ЕЦБ взима решение съгласно член 17.
   Член 17
   Отмяна на акредитация за качество
   1.   ЕЦБ отменя акредитацията за качество на производител, ако не е в състояние да поправи несъответствието от вида, посочен в член 13, параграф 2.
   2.   В решението си за отмяна, ЕЦБ посочва датата, от която производителят може да подаде ново заявление за акредитация за качество.
   Член 18
   Процедура по преразглеждане
   1.   Ако ЕЦБ вземе някое от следващите решения:

               а)

               да отхвърли заявление за откриване на процедура по пълна или временна акредитация за качество;

               б)

               за отказ да предостави пълна или временна акредитация за качество;

               в)

               по членове от 14 до 17

         производителят може в срок от 30 работни за ЕЦБ дни от съобщаването на това решение да направи писмено заявление до Управителния съвет за преразглеждане на решението. Производителят посочва мотивите си за заявлението и подкрепящата го информация.
   2.   Ако производителят изрично поиска и посочи мотиви, Управителният съвет може временно да спре прилагането на решението, което подлежи на преразглеждане.
   3.   Управителният съвет преразглежда решението и съобщава писмено на производителя своето мотивирано решение в срок от два месеца от получаването на заявлението.
   4.   Параграфи от 1 до 3 се прилагат, без да се засягат правата по членове 263 и 265 от Договора.
   РАЗДЕЛ VI

      ЗАКЛЮЧИТЕЛНИ РАЗПОРЕДБИ

   Член 19
   Регистър на ЕЦБ за акредитациите за качество
   1.   ЕЦБ води регистър за акредитациите за качество, в който се:

               а)

               изброяват производителите, на които е предоставена пълна или временна акредитация за качество, и техните места на производство;

               б)

               посочва, по отношение на всяко място на производство, дейността по производство на евробанкноти, за която е предоставена акредитация за качество;

               в)

               вписва изтичането на всяка акредитация за качество.

         2.   Ако ЕЦБ вземе решение по член 16, тя вписва продължителността на временното спиране.
   3.   Ако ЕЦБ вземе решение по член 17, тя заличава името на производителя от регистъра.
   4.   ЕЦБ предоставя на НЦБ и на акредитираните производители списък на всички производители, които се съдържат в регистъра, и на всички негови актуализации.
   Член 20
   Влизане в сила
   Настоящото решение влиза в сила в деня след публикуването му в Официален вестник на Европейския съюз.
   То се прилага от 1 май 2011 г.

      Съставено във Франкфурт на Майн на 25 ноември 2010 година.

            Председател на ЕЦБ

         Jean-Claude TRICHET

      (1)  ОВ L 140, 30.5.2008 г., стр. 26.


title: 2010/204/ЕС: Решение на Европейския парламент и на Съвета от 25 март 2010 година относно мобилизирането на Европейския фонд за приспособяване към глобализацията, съгласно точка 28 от Междуинституционалното споразумение от 17 май 2006 г. между Европейския парламент, Съвета и Комисията за бюджетната дисциплина и доброто финансово управление

text:
               8.4.2010

               BG

               Официален вестник на Европейския съюз

               L 88/17

         РЕШЕНИЕ НА ЕВРОПЕЙСКИЯ ПАРЛАМЕНТ И НА СЪВЕТА
   от 25 март 2010 година
   относно мобилизирането на Европейския фонд за приспособяване към глобализацията, съгласно точка 28 от Междуинституционалното споразумение от 17 май 2006 г. между Европейския парламент, Съвета и Комисията за бюджетната дисциплина и доброто финансово управление
   (2010/204/ЕС)
   ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
   като взеха предвид Договора за функционирането на Европейския съюз,
   като взеха предвид Междуинституционалното споразумение от 17 май 2006 г. между Европейския парламент, Съвета и Комисията за бюджетната дисциплина и доброто финансово управление (1), и по-специално точка 28 от него,
   като взеха предвид Регламент (ЕО) № 1927/2006 на Европейския парламент и на Съвета от 20 декември 2006 г. за създаване на Европейски фонд за приспособяване към глобализацията (2), и по-специално член 12, параграф 3 от него,
   като взеха предвид предложението на Европейската комисия,
   като имат предвид, че:

               (1)

               Европейският фонд за приспособяване към глобализацията (ЕФПГ) беше създаден с цел да предоставя допълнителна подкрепа на съкратените работници, които са засегнати от последиците от значими структурни промени в моделите на световната търговия, и да ги подпомага при повторното им приобщаване към пазара на труда.

               (2)

               Обхватът на ЕФПГ бе разширен, за да включи заявленията, подадени след 1 май 2009 г., така че да се окаже подкрепа на работниците, съкратени в резултат на световната финансова и икономическа криза.

               (3)

               Междуинституционалното споразумение от 17 май 2006 г. позволява мобилизиране на ЕФПГ в рамките на годишния таван от 500 млн. евро.

               (4)

               На 23 септември 2009 г. Литва подаде заявление за мобилизиране на ЕФПГ във връзка със съкращения в сектора за облекло. Заявлението е в съответствие с изискванията за определяне на финансовото участие, предвидени в член 10 от Регламент (ЕО) № 1927/2006, и следователно Комисията предлага да се мобилизират 523 481 EUR.

               (5)

               Следователно ЕФПГ следва да бъде мобилизиран за предоставяне на финансово участие по заявлението, подадено от Литва,

         ПРИЕХА НАСТОЯЩОТО РЕШЕНИЕ:
   Член 1
   За общия бюджет на Европейския съюз за финансовата 2010 година Европейският фонд за приспособяване към глобализацията се мобилизира за отпускане на сумата от 523 481 EUR под формата на бюджетни кредити за поети задължения и за плащания.
   Член 2
   Настоящото решение се публикува в Официален вестник на Европейския съюз.

      Съставено в Брюксел на 25 март 2010 година.

            За Европейския парламент

            Председател

         J. BUZEK

            За Съвета

            Председател

         D. LÓPEZ GARRIDO

      (1)  ОВ C 139, 14.6.2006 г., стp. 1.

      (2)  ОВ L 406, 30.12.2006 г., стp. 1.


title: 2009/386/ЕО: Решение на Комисията от 15 май 2009 година относно назначаването на трима членове на групата за проучване на становищата относно счетоводните стандарти, създадена с Решение 2006/505/ЕО за създаване на група за проучване на становищата относно счетоводните стандарти, предназначени да консултират Комисията за обективността и неутралитета на становищата на Европейската консултативна група за финансова отчетност в Европа (EFRAG)

text:
               16.5.2009

               BG

               Официален вестник на Европейския съюз

               L 122/45

      РЕШЕНИЕ НА КОМИСИЯТА

   от 15 май 2009 година
   относно назначаването на трима членове на групата за проучване на становищата относно счетоводните стандарти, създадена с Решение 2006/505/ЕО за създаване на група за проучване на становищата относно счетоводните стандарти, предназначени да консултират Комисията за обективността и неутралитета на становищата на Европейската консултативна група за финансова отчетност в Европа (EFRAG)
   (2009/386/ЕО)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Решение 2006/505/ЕО на Комисията от 14 юли 2006 г. за създаване на група за проучване на становищата относно счетоводните стандарти, предназначени да консултират Комисията за обективността и неутралитета на становищата на Европейската консултативна група за финансова отчетност в Европа (EFRAG) (1), и по-специално член 3 от него,
   като има предвид, че:

               (1)

               Съгласно член 3 от Решение 2006/505/ЕО Комисията назначава най-много седем членове на групата за проучване на становищата относно счетоводните стандарти измежду независими експерти, чиито опит и компетентност в областта на счетоводството, и особено по въпросите на финансовата отчетност са признати на общностно равнище.

               (2)

               С Решение 2007/73/ЕО (2) на 8 февруари 2007 г. Комисията назначи седем членове на групата за проучване на становищата относно счетоводните стандарти с мандат от 3 години, който може да бъде подновен. С цел да се създаде ред при ротацията на членовете на групата, същата може да взема решения за частично заместване на членовете в групи от по 2-ма или 3-ма членове. Групата взе решение за замяна на 3-ма членове през 2009 г.,

         РЕШИ:
   Член 1
   Комисията назначава 3-ма членове на групата за проучване на становищата относно счетоводните стандарти, чиито имена са посочени в приложението.
   Член 2
   Решението влиза в сила в деня на публикуването му в Официален вестник на Европейския съюз.

      Съставено в Брюксел на 15 май 2009 година.

            За Комисията

         Charlie McCREEVY

            Член на Комисията

      (1)  ОВ L 199, 21.7.2006 г., стр. 33.

      (2)  ОВ L 32, 6.2.2007 г., стр. 23.

      ПРИЛОЖЕНИЕ

         СПИСЪК НА ЧЛЕНОВЕТЕ

                  Rien VAN HOEPEN

                  Bernard RAFFOURNIER

                  Mari PAANANEN


title: Решение (EC) 2015/2418 на Комисията от 18 декември 2015 година за изменение на Решение 1999/352/ЕО, ЕОВС, Евратом за създаване на Европейска служба за борба с измамите (OLAF)

text:
               19.12.2015

               BG

               Официален вестник на Европейския съюз

               L 333/148

         РЕШЕНИЕ (EC) 2015/2418 НА КОМИСИЯТА
   от 18 декември 2015 година
   за изменение на Решение 1999/352/ЕО, ЕОВС, Евратом за създаване на Европейска служба за борба с измамите (OLAF)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз, и по-специално член 249 от него,
   като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза и за отмяна на Регламент (ЕО, Евратом) № 1605/2002 на Съвета (1), и по-специално членове 65 и 197 от него,
   като има предвид, че:

               (1)

               В съответствие с член 65 от Регламент (ЕС, Евратом) № 966/2012 Комисията носи отговорност за посочването на служителите, на които делегира своите функции, за обхвата на делегираните правомощия и ограниченията за делегирането на разпоредителите с бюджетни кредити. При това Комисията следва да отчита надлежно цялостната си политическа отговорност за управлението на бюджета на Съюза.

               (2)

               В съответствие с член 15, параграф 8 от Регламент (ЕС, Евратом) № 883/2013 на Европейския парламент и на Съвета (2) секретариатът на Надзорния съвет следва да продължи да бъде осигуряван от OLAF в тесни консултации с Надзорния съвет, а генералният директор на OLAF следва да продължи да бъде оправомощен разпоредител с бюджетни кредити за всички бюджетни кредити, свързани с това. Генералният директор на OLAF може да делегира тези правомощия на членове на персонала съгласно разпоредбите на Правилника за длъжностните лица и Условията за работа на другите служители на Съюза.

               (3)

               В съответствие с необходимостта от създаването на ефективна система за вътрешен контрол, в съответствие с член 32 от Регламент (ЕС, Евратом) № 966/2012 и с цел да се избегне появата на евентуална намеса на Европейската служба за борба с измамите в изпълнението на задълженията на членовете на Надзорния съвет, следва да бъде определена подходяща рамка за усвояването на бюджетните кредити, свързани с членовете на Надзорния съвет. По-конкретно, делегирането на правомощия на оправомощен разпоредител с бюджетни кредити, свързани с членовете, следва да бъде организирано по начин, който да предотвратява появата на възможни намеси.

               (4)

               Настоящото решение следва да започне да се прилага на 1 януари 2016 г. заедно с новото приложение I към вътрешните правила. Ето защо то следва да влезе в сила възможно най-скоро.

               (5)

               Поради това Решение № 1999/352/ЕО, ЕОВС, Евратом на Комисията (3) следва да бъде съответно изменено,

         ПРИЕ НАСТОЯЩОТО РЕШЕНИЕ:
   Член 1
   В член 6 от Решение 1999/352/ЕО, ЕОВС, Евратом параграф 3 се заменя със следния текст:

      „3.   С изключение на усвояването на бюджетните кредити, свързани с членовете на Надзорния съвет, генералният директор действа като оправомощен разпоредител с бюджетни кредити за усвояването на бюджетните кредити, вписани в приложението относно Службата към раздела за Комисията от общия бюджет на Европейския съюз, и на бюджетните кредити, вписани в бюджетните редове за борбата с измамите, за които са му делегирани съответните правомощия във вътрешните правила за изпълнението на общия бюджет. Той на свой ред може да делегира тези правомощия на членове на персонала съгласно разпоредбите на Правилника за длъжностните лица и Условията за работа на другите служители на Съюза в съответствие със споменатите по-горе вътрешни правила.“

   Член 2
   Настоящото решение влиза в сила на първия ден след публикуването му в Официален вестник на Европейския съюз.
   Той се прилага от 1 януари 2016 г.

      Съставено в Брюксел на 18 декември 2015 година.

            За Комисията

            Председател

         Jean-Claude JUNCKER

      (1)  ОВ L 298, 26.10.2012 г., стр. 1.

      (2)  Регламент (ЕС, Евратом) № 883/2013 на Европейския парламент и на Съвета от 11 септември 2013 г. относно разследванията, провеждани от Европейската служба за борба с измамите (OLAF), и за отмяна на Регламент (ЕО) № 1073/1999 на Европейския парламент и на Съвета и Регламент (Евратом) № 1074/1999 на Съвета (ОВ L 248, 18.9.2013 г., стр. 1).

      (3)  Решение 1999/352/ЕО, ЕОВС, Евратом на Комисията от 28 април 1999 г. за създаване на Европейска служба за борба с измамите (OLAF) (ОВ L 136, 31.5.1999 г., стр. 20).


title: Решение на Съвета от 26 февруари 1996 година относно сключването на Споразумението за научно и технологично сътрудничество между Европейската общност и Канада

text:
Важна правна забележка

|

31996D0219

Официален вестник n° L 074 , 22/03/1996 стр. 0025 - 0025 специално чешко издание глава 11 том 24 стр. 27  - 27 специално испанско издание глава 11 том 24 стр. 27  - 27 специално унгарско издание глава 11 том 24 стр. 27  - 27 специално литвийско издание глава 11 том 24 стр. 27  - 27 LV.ES глава 11 том 24 стр. 27  - 27 MT.ES глава 11 том 24 стр. 27  - 27 PL.ES глава 11 том 24 стр. 27  - 27 SK.ES глава 11 том 24 стр. 27  - 27 специално словенско издание глава 11 том 24 стр. 27  - 27

		19960226Решение на Съветаот 26 февруари 1996 годинаотносно сключването на Споразумението за научно и технологично сътрудничество между Европейската общност и Канада(96/219/EО)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално член 130м, заедно с член 228, параграф 2, първото изречение, и от член 228, параграф 3, първата алинея от него,като взе предвид предложението на Комисията [1],като взе предвид становището на Европейския парламент [2],като има предвид, че Европейската общност и Канада изпълняват специфични изследователски програми в области от общ интерес;като има предвид, че на базата на предишен опит по силата на Рамковото споразумение за търговско и икономическо сътрудничество между Европейските общности и Канада [3], двете страни изразиха желание да създадат по-формална рамка за осъществяването на сътрудничеството в областта на науката и технологиите;като има предвид, че с решението си от 19 април 1993 г. Съветът упълномощи Комисията да води преговори по споразумение за научно и технологично сътрудничество между Европейската общност и Канада;като има предвид, че с решението си от 15 юни 1995 г. Съветът упълномощи Комисията да подпише споразумението от името на Европейската общност;като има предвид, че споразумението бе подписано на 17 юни 1995 г.;като има предвид, че Споразумението за научно и технологично сътрудничество между Европейската общност и Канада следва да бъде одобрено,ПРИЕ НАСТОЯЩОТО РЕШЕНИЕ:Член 1Одобрява се Споразумението за научно и технологично сътрудничество между Европейската общност и Канада.Текстът на споразумението е приложен към настоящото решение.Член 2Председателят на Съвета извършва нотифицирането, от името на Общността в съответствие с член 12 от споразумението.Съставено в Брюксел на 26 февруари 1996 година.За СъветаПредседателS. Agnelli[1] ОВ C 317, 28.11.1995 г., стр. 7.[2] ОВ C 17, 22.1.1996 г.[3] ОВ L 260, 24.8.1976 г., стр. 2.--------------------------------------------------


Важна правна забележка

|

52007BP0120(01)

1. Решение на Европейския парламент от 24 април 2007 г. относно освобождаването от отговорност във връзка с изпълнението на бюджета на Европейската агенция по лекарствата за финансовата 2005 година (C6-0394/2006 - 2006/2161(DEC))

Официален вестник n° 074 E , 20/03/2008 стр. 0227 - 0227

		1.Решение на Европейския парламент от 24 април 2007 г. относно освобождаването от отговорност във връзка с изпълнението на бюджета на Европейската агенция по лекарствата за финансовата 2005 година (C6-0394/2006 — 2006/2161(DEC))Европейският парламент,- като взе предвид окончателните годишни отчети на Европейската агенция по лекарствата за финансовата 2005 година [1],- като взе предвид доклада на Сметната палата относно окончателните годишни отчети на Европейската агенция по лекарствата за финансовата 2005 година, заедно с отговорите на Агенцията [2],- като взе предвид препоръката на Съвета от 27 февруари 2007 г. (5711/2007 — C6-0080/2007),- като взе предвид Договора за ЕО, и п о-специално — член 276 от него,- като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности [3], и п о-специално — член 185 от него,- като взе предвид Регламент (ЕО) № 726/2004 на Европейския парламент и на Съвета от 31 март 2004 г. за установяване на процедури на Общността за разрешаване и контрол на лекарствени продукти за хуманна и ветеринарна употреба и за създаване на Европейска агенция по лекарствата [4], и п о-специално — член 68 от него,- като взе предвид Регламент (EО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета [5], и п о-специално член 94 от него,- като взе предвид член 71 и приложение V към своя правилник,- като взе предвид доклада на Комисията по бюджетен контрол и становището на Комисията по околна среда, обществено здраве и безопасност на храните (A6-0099/2007),1. Освобождава от отговорност изпълнителния директор на Европейската агенция по лекарствата във връзка с изпълнението на бюджета на Агенцията за финансовата 2005 година;2. Представя своите забележки в следващата по-долу резолюция;3. Възлага на своя председател да предаде настоящото решение, както и резолюцията, която е неразделна част от него, на изпълнителния директор на Европейската агенция по лекарствата, Съвета, Комисията и на Сметната палата, и да осигури публикуването им в Официален вестник на Европейския съюз (серия L).[1] ОВ C 266, 31.10.2006 г., стр. 4.[2] ОВ C 312, 19.12.2006 г., стр. 12.[3] ОВ L 248, 16.9.2002 г., стр. 1. Регламент, изменен с Регламент (EО, Евратом) № 1995/2006 (ОВ L 390, 30.12.2006 г., стр. 1).[4] ОВ L 136, 30.4.2004 г., стр. 1. Регламент, изменен с Регламент (EО) № 1901/2006 (ОВ L 378, 27.12.2006 г., стр. 1).[5] ОВ L 357, 31.12.2002 г., стр. 72.--------------------------------------------------


title: Решение (ЕС) 2015/2071 на Съвета от 10 ноември 2015 година за упълномощаване на държавите членки да ратифицират, в интерес на Европейския съюз, Протокола от 2014 г. към Конвенцията относно принудителния или задължителния труд от 1930 г. на Международната организация на труда, във връзка с членове 1—4 от Протокола, по отношение на въпроси, свързани със съдебното сътрудничество по наказателноправни въпроси

text:
               18.11.2015

               BG

               Официален вестник на Европейския съюз

               L 301/47

         РЕШЕНИЕ (ЕС) 2015/2071 НА СЪВЕТА
   от 10 ноември 2015 година
   за упълномощаване на държавите членки да ратифицират, в интерес на Европейския съюз, Протокола от 2014 г. към Конвенцията относно принудителния или задължителния труд от 1930 г. на Международната организация на труда, във връзка с членове 1—4 от Протокола, по отношение на въпроси, свързани със съдебното сътрудничество по наказателноправни въпроси
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 82, параграф 2 във връзка с член 218, параграф 6, буква а), подточка v) от него,
   като взе предвид предложението на Европейската комисия,
   като взе предвид одобрението на Европейския парламент,
   като има предвид, че:

               (1)

               Съюзът насърчава ратифицирането на международните трудови конвенции, които са определени от Международната организация на труда (МОТ) за актуални, с цел да се допринесе към усилията на Съюза за утвърждаване на правата на човека и на достойния труд за всички, и за премахване на трафика на хора както в рамките на Съюза, така и извън него.Защитата на основните принципи и права в областта на труда са от ключово значение сред тези въпроси.

               (2)

               Конвенцията относно принудителния или задължителния труд от 1930 г. на Международната организация на труда, която се допълва от Протокола от 2014 г., е основна конвенция на МОТ и оказва влияние върху правилата относно основните трудови норми.

               (3)

               Доколкото Протоколът от 2014 г. към Конвенцията относно принудителния или задължителния труд от 1930 г. на Международната организация на труда, („Протоколът“), обхваща защитата на жертвите на престъпления, която се урежда от член 82, параграф 2 от Договора за функционирането на Европейския съюз (ДФЕС), Съюзът вече е приел общи правила, които в голяма степен обхващат тази област, по-специално Директива 2011/36/ЕС на Европейския парламент и на Съвета (1) и Директива 2012/29/ЕС на Европейския парламент и на Съвета (2). Протоколът може да засегне тези общи правила.

               (4)

               Член 19, параграф 4 от устава на МОТ относно приемането и ратифицирането на конвенции се прилага аналогично и за протоколите, които са правнообвързващи международни споразумения, подлежащи на ратифициране и свързвани с конвенциите.

               (5)

               Съюзът не може да ратифицира Протокола, тъй като страни по него могат да бъдат само държави.

               (6)

               Поради това държавите членки следва да бъдат упълномощени да ратифицират Протокола, като действат съвместно в интерес на Съюза, по отношение на онези части, които попадат в рамките на компетентността на Съюза, в съответствие с член 82, параграф 2 от ДФЕС.

               (7)

               Членове 1—4 от Протокола съдържат задължения във връзка със законодателството на Съюза по отношение на защитата на жертвите на престъпления. Следователно тези разпоредби попадат в обхвата на част трета, дял V от ДФЕС, по-специално член 82, параграф 2 от него.

               (8)

               Член 82, параграф 2 от ДФЕС е единственото правно основание, на което следва да се основава настоящото решение. Протоколът, по-специално член 4 от него, също така се отнася до въпроса за статута на пребиваване на жертвите на принудителен или задължителен труд, доколкото това е необходимо, за да могат те да имат достъп до подходящи и ефективни средства за защита. Тази цел обаче, която е свързана с член 79 от ДФЕС, е само акцесорна, докато целите, които са свързани с член 82, параграф 2 от ДФЕС, могат да бъдат определени за преобладаваща цел и част.

               (9)

               В съответствие с членове 1 и 2 от Протокол № 22 относно позицията на Дания, приложен към Договора за Европейския съюз и към ДФЕС, Дания не участва в приемането на настоящото решение и не е обвързана от него, нито от неговото прилагане.

               (10)

               Обединеното кралство и Ирландия са обвързани от Директива 2011/36/ЕС и Директива 2012/29/ЕС, поради което участват в приемането на настоящото решение.

               (11)

               Държавите членки следва да бъдат упълномощени да ратифицират Протокола по отношение въпросите, свързани със съдебното сътрудничество по наказателноправни въпроси, които се съдържат в членове 1—4 от него. Частите на Протокола, които попадат в рамките на компетентността, предоставена на Съюза, с изключение на частите, свързани със съдебното сътрудничество по наказателноправни въпроси, ще бъдат предмет на решение, прието едновременно с настоящото решение,

         ПРИЕ НАСТОЯЩОТО РЕШЕНИЕ:
   Член 1
   Държавите членки се упълномощават да ратифицират Протокола от 2014 г. към Конвенцията относно принудителния или задължителния труд от 1930 г. на Международната организация на труда за частите, съдържащи се в членове 1—4 от Протокола, които попадат в рамките на компетентността, предоставена на Европейския съюз с член 82, параграф 2 от ДФЕС.
   Член 2
   Държавите членки следва да предприемат необходимите действия за депозиране на правните си инструменти за ратифициране на Протокола пред генералния директор на Международното бюро по труда възможно най-скоро и за предпочитане преди 31 декември 2016 г.
   Член 3
   Адресати на настоящото решение са държавите членки.

      Съставено в Брюксел на 10 ноември 2015 година.

            За Съвета

            Председател

         P. GRAMEGNA

      (1)  Директива 2011/36/ЕС на Европейския парламент и на Съвета от 5 април 2011 г. относно предотвратяването и борбата с трафика на хора и защитата на жертвите от него и за замяна на Рамково решение 2002/629/ПВР на Съвета (ОВ L 101, 15.4.2011 г., стр. 1).

      (2)  Директива 2012/29/ЕС на Европейския парламент и на Съвета от 25 октомври 2012 г. за установяване на минимални стандарти за правата, подкрепата и защитата на жертвите на престъпления и за замяна на Рамково решение 2001/220/ПВР на Съвета (ОВ L 315, 14.11.2012 г., стр. 57).


title: Решение 2014/380/ОВППС на Съвета от 23 юни 2014 година за изменение на Решение 2011/137/ОВППС относно ограничителни мерки с оглед на положението в Либия

text:
               24.6.2014

               BG

               Официален вестник на Европейския съюз

               L 183/52

         РЕШЕНИЕ 2014/380/ОВППС НА СЪВЕТА
   от 23 юни 2014 година
   за изменение на Решение 2011/137/ОВППС относно ограничителни мерки с оглед на положението в Либия
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 29 от него,
   като има предвид, че:

               (1)

               На 28 февруари 2011 г. Съветът прие Решение 2011/137/ОВППС относно ограничителни мерки с оглед на положението в Либия (1).

               (2)

               На 19 март 2014 г. Съветът за сигурност на ООН прие Резолюция 2146 (2014), с която на държавите — членки на ООН, се разрешава да извършват проверка в открито море на плавателните съдове, посочени от комитета, създаден съгласно параграф 24 от Резолюция 1970 (2011) на Съвета за сигурност на ООН („комитетът“).

               (3)

               В Резолюция 2146 (2014) на Съвета за сигурност на ООН се предвижда държавите на знамето на определените плавателни съдове, ако така е определено от комитета, да предприемат необходимите мерки да им наредят да не товарят на борда си суров петрол, незаконно изнесен от Либия, да не го превозват или разтоварват без указания на звеното за контакт на правителството на Либия.

               (4)

               Освен това в Резолюция 2146 (2014) на Съвета за сигурност на ООН се предвижда, ако така е определено от комитета, държавите — членки на ООН, да предприемат необходимите мерки да забранят на определените плавателни съдове достъп до своите пристанища, освен ако такъв достъп е необходим за целите на извършване на проверката, при извънредна ситуация или при връщане в Либия.

               (5)

               В допълнение в Резолюция 2146 (2014) на Съвета за сигурност на ООН се предвижда, че ако така е определено от комитета, следва да се забрани предоставянето на бункеровъчни услуги, като зареждане с гориво или осигуряване на доставки, или друг вид обслужване, за определените плавателни съдове, освен ако предоставянето на такива услуги е необходимо за хуманитарни цели или в случай на връщане в Либия.

               (6)

               В Резолюция 2146 (2014) на Съвета за сигурност на ООН се предвижда още, че ако така е определено от комитета, не следва да се извършват финансови операции, свързани със суров петрол, незаконно изнасян от Либия на борда на определените плавателни съдове.

               (7)

               В съответствие с Решение 2011/137/ОВППС Съветът направи пълен преглед на списъците с лица и образувания, посочени в приложения II и IV към същото решение.

               (8)

               Следва да се изменят идентификационните данни за едно от образуванията, включени в списъка с лицата и образуванията, посочен в приложение IV към Решение 2011/137/ОВППС.

               (9)

               Отпаднали са основанията за две от образуванията, включени в списъка с лицата и образуванията, посочен в приложение IV към Решение 2011/137/ОВППС.

               (10)

               Следователно Решение 2011/137/ОВППС следва да бъде съответно изменено,

         ПРИЕ НАСТОЯЩОТО РЕШЕНИЕ:
   Член 1
   Решение 2011/137/ОВППС се изменя, както следва:

               1)

               Вмъкват се следните членове:
               „Член 4б
               1.   Държавите членки могат, в съответствие с параграфи 5 — 9 от Резолюция 2146 (2014) на Съвета за сигурност на ООН, да извършват проверка на определените плавателни съдове в открито море, като използват всички мерки, съизмерими с конкретните обстоятелства, при пълно спазване на международното хуманитарно право и международното право в областта на правата на човека, което е приложимо, да извършват такива проверки и да нареждат на плавателните съдове да предприемат подходящи действия за връщане на суровия петрол в Либия, със съгласието и в координация с правителството на Либия.
               2.   Преди извършването на проверка по параграф 1 държавите членки първо следва да искат съгласието на държавата на знамето на плавателния съд.
               3.   Държавите членки, извършващи проверка по параграф 1, представят своевременно на комитета доклад за проверката, който съдържа съответните подробности, включително положените усилия за получаване на съгласието на държавата на знамето на плавателния съд.
               4.   Държавите членки, извършващи проверка по параграф 1, правят необходимото такива проверки да се осъществяват от военни кораби или кораби, притежавани или експлоатирани от дадена държава и използвани само за правителствени нетърговски цели.
               5.   Параграф 1 не засяга правата, задълженията или отговорностите на държавите членки в рамките на международното право, включително правата или задълженията по Конвенцията на ООН по морско право, в т.ч. общия принцип за изключителната юрисдикция на държавата на знамето над плавателните ѝ съдове в открито море, по отношение на плавателни съдове, които не са определени плавателни съдове, и във всички други случаи, различни от случаите по посочения параграф.
               6.   Приложение V включва плавателните съдове по параграф 1, определени от комитета в съответствие с параграф 11 от Резолюция 2146 (2014) на Съвета за сигурност на ООН.
               Член 4в
               1.   Държава членка, която е държава на знамето на определен плавателен съд, ако така е определено от комитета, нарежда на плавателния съд да не товари на борда си суров петрол, незаконно изнесен от Либия, да не го превозва или разтоварва без указания на звеното за контакт на правителството на Либия, както е посочено в параграф 3 от Резолюция 2146 (2014) на Съвета за сигурност на ООН.
               2.   Държавите членки, ако така е определено от комитета, отказват на определените плавателни съдове достъп до своите пристанища, освен ако достъпът е необходим с цел извършване на проверка, при извънредна ситуация или при завръщане в Либия.
               3.   Забранява се предоставянето от граждани на държавите членки или от териториите на държавите членки на бункеровъчни услуги на определените плавателни съдове, като зареждане на гориво или осигуряване на доставки, или друг вид обслужване, ако така е определено от комитета.
               4.   Параграф 3 не се прилага, когато компетентният орган в съответната държава членка определи, че предоставянето на такива услуги е необходимо за хуманитарни цели или плавателният съд се връща в Либия. Засегнатата държава членка уведомява комитета за всяко такова разрешение.
               5.   Забраняват се финансовите операции, свързани със суров петрол, незаконно изнасян от Либия на борда на определените плавателни съдове, от страна на граждани на държавите членки или образувания под тяхната юрисдикция или от териториите на държавите членки.
               6.   Приложение V включва плавателните съдове по параграфи 1, 2, 3 и 5, които са определени от комитета в съответствие с параграф 11 от Резолюция 2146 (2014) на Съвета за сигурност на ООН.“

               2)

               В член 8 параграф 1 се заменя със следното:
               „1.   Съветът внася промени в приложения I, III и V въз основа на решенията, вземани от комитета.“

               3)

               Вмъква се следният член:
               „Член 9б
               Когато комитетът определи плавателен съд по член 4б, параграф 1 и член 4в, параграфи 1, 2, 3 и 5, Съветът включва този плавателен съд в приложение V.“

         Член 2
   Приложение I към настоящото решение се добавя към Решение 2011/137/ОВППС като приложение V.
   Член 3
   Приложение IV към Решение 2011/137/ОВППС се изменя съгласно предвиденото в приложение II към настоящото решение.
   Член 4
   Настоящото решение влиза в сила в деня на публикуването му в Официален вестник на Европейския съюз.

      Съставено в Люксембург на 23 юни 2014 година.

            За Съвета

            Председател

         C. ASHTON

      (1)  ОВ L 58, 3.3.2011 г., стр. 53.

      ПРИЛОЖЕНИЕ I

            „ПРИЛОЖЕНИЕ V
            СПИСЪК НА ПЛАВАТЕЛНИТЕ СЪДОВЕ, ПОСОЧЕНИ В ЧЛЕН 4б, ПАРАГРАФ 1 И ЧЛЕН 4в, ПАРАГРАФИ 1, 2, 3 И 5
            …“

      ПРИЛОЖЕНИЕ II
      Приложение IV към Решение 2011/137/ОВППС се изменя, както следва:

                  1)

                  Вписването за образуванието „Capitana Seas Limited“ се заменя със следното вписване:

                              Наименование

                              Идентификационни данни

                              Основания

                              Дата на включване в списъка

                              „36.

                              Capitana Seas Limited

                              Дружество, регистрирано на Британските Вирджински острови, собственост на Saadi Qadhafi

                              12.4.2011 г.“

                  2)

                  Вписванията за следните образувания се заличават:

                              —

                              Libyan Holding Company for Development and Investment,

                              —

                              Dalia Advisory Limited (LIA sub).


title: 2014/589/ЕС: Решение на Европейския парламент от 3 април 2014 година относно освобождаването от отговорност във връзка с изпълнението на бюджета на Европейския институт за иновации и технологии за финансовата 2012 година

text:
               5.9.2014

               BG

               Официален вестник на Европейския съюз

               L 266/232

         РЕШЕНИЕ НА ЕВРОПЕЙСКИЯ ПАРЛАМЕНТ
   от 3 април 2014 година
   относно освобождаването от отговорност във връзка с изпълнението на бюджета на Европейския институт за иновации и технологии за финансовата 2012 година
   (2014/589/ЕС)
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на Европейския институт за иновации и технологии за финансовата 2012 година,

               —

               като взе предвид доклада на Сметната палата относно годишните отчети на Европейския институт за иновации и технологии за финансовата 2012 година, придружен от отговорите на Института (1),

               —

               като взе предвид препоръката на Съвета от 18 февруари 2014 г. (05849/2014 – C7–0054/2014),

               —

               като взе предвид член 319 от Договора за функционирането на Европейския съюз,

               —

               като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (2), и по-специално член 185 от него,

               —

               като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза и за отмяна на Регламент (ЕО, Евратом) № 1605/2002 на Съвета (3), и по-специално член 208 от него,

               —

               като взе предвид Регламент (ЕО) № 294/2008 на Европейския парламент и на Съвета от 11 март 2008 г. за създаване на Европейски институт за иновации и технологии (4), и по-специално член 21 от него,

               —

               като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (5),

               —

               като взе предвид Делегиран регламент (ЕС) № 1271/2013 на Комисията от 30 септември 2013 г. относно рамковия Финансов регламент за органите, посочени в член 208 от Регламент (ЕС, Евратом) № 966/2012 на Европейския парламент и на Съвета (6), и по-специално член 108 от него,

               —

               като взе предвид член 77 и приложение VI към своя правилник,

               —

               като взе предвид доклада на комисията по бюджетен контрол (A7-0234/2014),

               1.

               Освобождава от отговорност директора на Европейския институт за иновации и технологии във връзка с изпълнението на бюджета на Института за финансовата 2012 година.

               2.

               Представя своите забележки в резолюцията по-долу.

               3.

               Възлага на своя председател да предаде настоящото решение, както и резолюцията, която е неразделна част от него, на директора на Европейския институт за иновации и технологии, на Съвета, Комисията и Сметната палата и да осигури публикуването им в Официален вестник на Европейския съюз (серия L).

            Председател

         Martin SCHULZ

            Генерален секретар

         Klaus WELLE

      (1)  ОВ C 365, 13.12.2013 г., стр. 142.

      (2)  ОВ L 248, 16.9.2002 г., стр. 1.

      (3)  ОВ L 298, 26.10.2012 г., стр. 1.

      (4)  ОВ L 97, 9.4.2008 г., стр. 1.

      (5)  ОВ L 357, 31.12.2002 г., стр. 72.

      (6)  ОВ L 328, 7.12.2013 г., стр. 42.


title: 2014/412/ЕС: Решение на Съвета от 24 юни 2014 година за назначаване на член от Германия в Европейския икономически и социален комитет

text:
               28.6.2014

               BG

               Официален вестник на Европейския съюз

               L 190/83

         РЕШЕНИЕ НА СЪВЕТА
   от 24 юни 2014 година
   за назначаване на член от Германия в Европейския икономически и социален комитет

      (2014/412/ЕС)

   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 302 от него,
   като взе предвид предложението на правителството на Германия,
   като взе предвид становището на Европейската комисия,
   като има предвид, че:

               (1)

               На 13 септември 2010 г. Съветът прие Решение 2010/570/ЕС, Евратом за назначаване на членовете на Европейския икономически и социален комитет за периода от 21 септември 2010 г. до 20 септември 2015 г. (1).

               (2)

               След изтичането на мандата на д-р Sabine HEPPERLE се освободи едно място за член на Европейския икономически и социален комитет,

         ПРИЕ НАСТОЯЩОТО РЕШЕНИЕ:
   Член 1
   Назначава се за член на Европейския икономически и социален комитет за остатъка от мандата, а именно до 20 септември 2015 г., д-р Günter LAMBERTZ, Leiter des Büros des DIHK bei der EU.
   Член 2
   Настоящото решение влиза в сила в деня на приемането му.

      Съставено в Люксембург на 24 юни 2014 година.

            За Съвета

            Председател

         E. VENIZELOS

      (1)  ОВ L 251, 25.9.2010 г., стр. 8.